TIEDOTE JULKAISTAVAKSI VAPAASTI
8.8.2025

# **Monipisteiset VRF-jäähdytys järjestelmät mullistavat kerrostaloasumisen – Suomen suurin ilmalämpöpumppuprojekti käynnissä Turussa**

Kerrostalosuntoihin tulee pelkkä ilmalämpöpumpun sisäyksikkö, jolloin asukkaiden ei tarvitse uhrata parvekkeeltaan tilaa ilmalämpöpumpun ulkoyksikölle – tai parveketta ei tarvitse olla ollenkaan.

Suomen suurin kerrostalokohteiden ilmalämpöpumppuprojekti on käynnistynyt Turussa. Urakassa JR Lämpötekniikka varustaa yhteensä 10 kerrostaloa – ja jokaiseen asuntoon asennetaan oma jäähdytys. Projekti kattaa neljä eri taloyhtiötä ja yhteensä yli 370 asuntoa. Kyseessä on ensimmäinen näin laajamittainen VRF-teknologiaan (Variable Refrigerant Flow) perustuva ilmalämpöpumppujärjestelmä suomalaisessa kerrostaloasumisessa.

– Tämä on paitsi teknisesti merkittävä hanke myös konkreettinen osoitus siitä, että vanhoihin kerrostaloihin voidaan toteuttaa energiatehokas, esteetön ja asuntokohtaisesti säädettävä viilennysjärjestelmä. Toisin kuin Helsingin Sanomat otsikoi [juttunsa](https://www.hs.fi/suomi/art-2000011395341.html) muutama viikko sitten, tällä asennusmenetelmällä jäähdytys voidaan asentaa myös asuntoihin, joissa ei ole parveketta, kertoo Tommi Starck , JR-Lämpötekniikan toimitusjohtaja.

Viime vuosien kesähelteet ovat tuoneet esiin suomalaisen kerrostalokannan haavoittuvuuden: huoneistot lämpenevät tukaliksi, eikä viilennysratkaisuja ole juuri ollut tarjolla asuntoihin, joissa ei ole parveketta. Meneillään olevassa hankkeessa käytettävät VRF-järjestelmät tuovat tehokkaan ratkaisun tähän ongelmaan.

Toisin kuin perinteiset yhden ulkoyksikön ilmalämpöpumput, VRF-järjestelmä mahdollistaa useiden sisäyksiköiden yhdistämisen yhteen ulkoyksikköön. Tämä mahdollistaa esteettömän ja taloyhtiöystävällisen toteutuksen: talojen julkisivut säilyvät, ja sisäyksiköt voidaan sijoittaa huomaamattomasti huoneistoihin.

– Olemme kehittäneet asennuskonseptin, jossa pystymme viemään putkitukset siististi rakennuksen julkisivussa ja tuomaan viilennyksen jokaiseen asuntoon – ilman parvekkeille tulevia ulkoyksiköitä, Starck kertoo.

Käynnissä oleva projekti toteutetaan pääosin 1970-luvun kerrostaloihin. VRF-järjestelmät mahdollistavat keskitetyn jäähdytyksen niin, että järjestelmä on huoltovapaa, hiljainen ja energiatehokas. Taloyhtiöt saavat koko rakennusta palvelevan ratkaisun, jossa yksittäiset osakkaat eivät tarvitse erillisiä lupia tai investointeja.

Lisätiedot ja haastattelupyynnöt:
Tommi Starck
Toimitusjohtaja, JR-Lämpötekniikka
0400 151 579

tommi.starck@johdat.fi
[www.kerrostalopumput.fi](http://www.kerrostalopumput.fi)

*JR Lämpötekniikka on LVIS-ratkaisuihin erikoistunut yritys Turusta.
JR Lämpötekniikka toteuttaa kerrostaloihin älykkäät jäähdytysratkaisut, joissa koko taloyhtiö hyötyy yhdestä keskitetystä järjestelmästä.*

Taustaa: VRF-järjestelmä kerrostaloissa
VRF (Variable Refrigerant Flow) -järjestelmät ovat jäähdytys- ja lämmitys järjestelmiä, jotka mahdollistavat useiden sisäyksiköiden liittämisen yhteen ulkoyksikköön. Niitä on käytetty pitkään liikekiinteistöissä ja hotelleissa – nyt teknologia tuodaan ensimmäistä kertaa laajasti suomalaisiin kerrostaloasuntoihin.

Referenssi luettavissa verkkosivuilta:
[kerrostalopumput.fi/referenssitarina](https://kerrostalopumput.fi/referenssitarina)